Tänään uutisohjelmassa: -
Egyptin kristityt pelkäävät, että viimesyksyiset vaalit -
voivat johtaa samanlaisiin verilöylyihin kuin viime vuonna.
On kulunut kaksi vuotta siitä, kun maanjäristys ravisteli Haitia.
Miten jälleenrakennus on edennyt?
Pyhässä maassa turistit voivat kulkea samaa polkua -
kuin Jeesus kaksi tuhatta vuotta sitten.
Egyptin kristityt pelkäävät tulevaisuutensa puolesta.
Kristityt pelkäävät hyökkäysten lisääntyvän, -
jos islamistit saavat enemmistön uuteen hallitukseen.
He vaativat tekijöitä vastuuseen hyökkäyksistä kristittyjä kohti.
Gary Lane toimittaa Kairosta.
Verilöyly TV-talon edustalla järkytti Egyptin kristittyjä.
Kristityt olivat kokoontuneet Kairoon 9. lokakuuta 2011 -
osoittamaan mieltä Assuanissa tuhotun kirkon takia.
Maged Fahim kertoo isänsä olleen mukana mielenosoituksessa.
Aina kun kirkkoja poltetaan tai kirkkoihin hyökätään, -
mitään ei tehdä. Kukaan ei joudu vastuuseen.
Ketään ei pidätetty. Se harmitti isääni.
Hän ajatteli, että tekijät piti saada vastuuseen.
Magdy Fahim oli eläkkeellä kirjastonhoitajan virastaan.
Poika sanoo, että hän kokosi usein perheen Raamatun ääreen.
Hän opetti meitä lukemaan Raamattua päivittäin, -
jotta ymmärtäisimme, mitä Jumala sanoo.
Jumala haluaa, että palvomme Häntä sydämellämme.
Jumala on valoni ja pelastukseni. Ketä minä pelkäisin?
Hän kirjoitti sen joka päivä yli 40 vuoden ajan.
Mielenosoittajat kulkivat vihaisten muslimien ohi kohti TV-taloa.
Armeijan panssarivaunut hyökkäsivät heitä kohti.
Isää hakattiin pampuilla.
Magdy kuoli aivoverenvuotoon, -
joka syntyi päähän kohdistuneista iskuista.
Yhteenotoissa kuoli 27 kristittyä.
14 ihmistä rusentui kuoliaaksi armeijan ajoneuvojen alle.
Mary ja Monira Toufic näkivät veljensä kuolevan -
Egyptin television lähetyksessä.
Mary sanoo itkevänsä joka yö ikävästä veljeään kohtaan.
Myös Michael Issan isä kuoli. Isä halusi liittyä marssille, -
vaikka hän ei yleensä tukenut mielenosoituksia.
Hän sanoi, että on parempi viedä asiat Kristuksen eteen.
Menetin hengellisen isän ja ystävän.
Ainoa lohtu olisi Herran kirkkaus ja muutokset Egyptissä.
Asenteita on vaikea muuttaa.
Hudson-instituutin Samuel Tardosin mukaan -
sotilaiden asenteet heijastelevat kansan yleisiä ennakkoluuloja.
Hän kertoo sotilaasta, joka huuteli armeijan bussin ikkunasta.
Yksi sotilas huusi bussin ikkunasta väkijoukolle: -
"Ammuin miestä rintaan!"
Väkijoukko osoitti suosiota. Yksi huusi takaisin: "Olet mies!"
Egyptin armeija pidätti kolme sotilasta, -
jotka ohjasivat ajoneuvot päin mielenosoittajia.
Tardos ja kristityt vaativat puolueetonta tutkimusta.
Kristityt rukoilevat Kairon Luolakirkossa -
perheidensä ja maan rauhan puolesta.
Verilöyly ja hyökkäykset painavat kristittyjä.
Monet uskovat, ettei tuleva hallinto pysty suojelemaan heitä -
armeijalta tai islamistien vainolta.
Muslimiveljeskunta ja islamistit eivät ole tuominneet -
kirkkoihin kohdistuneita iskuja eivätkä verilöylyjä.
He ovat keskittyneet vain vaaleihin.
Isä Filopater on verilöylyn todistaja.
Monet uskovat, että veljeskunta hylkää lupauksensa vähemmistöille.
Egyptin koptit eivät elättele toiveita.
Koptit tottuivat marttyyrikuolemaan Mubarakin aikana, -
ja sama jatkuu väliaikais- hallinnon ja veljeskunnan aikana.
Maged Fahim kertoo uskonsa vahvistuneen isän kuoleman jälkeen.
Hän näkee, että Jumala toimii yhä.
Jotakin hyvää on tulossa, mutta meidän on maksettava hinta.
Egyptissä järjestetään oikeudenkäynti, -
jossa Naguib Sawirisia syytetään islaminpilkasta.
Hän julkaisi Twitterissä kuvan hunnutetusta Minni Hiirestä.
Sawiris on kopti, miljonääri ja maallisen puolueen perustaja.
Hän vitsaili, että sarjakuvien vaatetusta pitää muuttaa, -
jos islamistit pääsevät valtaan. Hän pyysi vitsiään anteeksi.
Egyptiläinen ihmisoikeusaktivisti kertoo, -
että pilkkalaeilla rankaistaan niitä, jotka ärsyttävät muslimeja.
Nigerian pohjoisosassa asuvat kristityt vakuuttavat, -
että he puolustautuvat ääri- islamistien hyökkäysten edessä.
Boko haram -ryhmä on tappanut ainakin 54 ihmistä viime viikkoina.
Se iski kirkkoon ja tappoi kaksi kristittyä koteihinsa.
Nigerian kristillisen liiton johtaja sanoi, -
etteivät kristityt voi enää vain seurata tapahtumia sivusta.
Olemme päättäneet ryhtyä toimiin.
Olemme päättäneet kehittää keinoja, -
joiden avulla voimme puolustautua järjettömältä tappamiselta.
Boko haram on uhannut hävittää kristityt Nigerian pohjoisosassa, -
jossa enemmistö asukkaista on muslimeja.
Nigerian presidentti julisti maan pohjoisosaan hätätilan.
Olemme vuosien ajan kertoneet Myanmarin kristitystä kansasta, -
jota hallitus vainoaa.
Sotilasjuntta solmi tulitauon karen-kansan kanssa.
Karen-kansasta 40 prosenttia on kristittyjä.
Myanmarin armeija on taistellut kareneja vastaan, -
koska valtio hamuaa heidän maitaan ja koska karenit ovat kristittyjä.
Kristittyjä pidetään uhkana sotilashallinnolle.
Kymmenet tuhannet karenit asuvat pakolaisleireillä Thaimaassa.
Kiina on ilmoittanut ihmisoikeus- aktivisti Gao Zhisengin olinpaikan.
Gao puolusti kristittyjä kiistoissa viranomaisten kanssa.
Hän oli vangittuna yli vuoden. Hän kertoi, että häntä kidutettiin.
Sen jälkeen hän katosi. Perhe ei kuullut hänestä 20 kuukauteen.
China Aid -ihmisoikeus- järjestön tietojen mukaan -
Gaota pidetään vankilassa Xinjiangin maakunnassa.
Facebook-sivuillamme voi osoittaa tukea ja rohkaisua vainotuille.
Seuraavaksi kerromme, miten Haiti on toipunut maanjäristyksestä.
CBN-kanavan Operaatio Siunaus tarjoaa apua ja lohtua.
Ohjelman kotisivuilta voi seurata seurakunnan uutisia maailmalta.
Sivustolla näkyy viikoittain englanninkielinen uutisohjelma.
Ohjelma on saatavana podcastina.
Sivustolla on englanninkielisiä uutisblogeja.
Sivusto seuraa maailmanlaajan seurakunnan uutisia.
Elämme epävarmuuden ajassa. On sotien melskettä ja sanomia sodista
On talouskriisejä, luonnon- katastrofeja ja nälänhätää.
Onko aikamme uutisotsikot kirjoitettu tuhansia vuosia sitten?
Ovatko ne profeettojen ennustamia lopunaikojen merkkejä?
Miten kaikki päättyy?
Signs of the Times -DVD-julkaisu -
sisältää Pat ja Gordon Robertsonin opetusta lopunajoista.
Opetuksessa kerrotaan Jeesuksen paluuta edeltävistä tapahtumista, -
ylöstempauksesta, antikristuksesta ja Israelin merkityksestä.
Haluan sinun ymmärtävän Raamatun opetuksia lopunajoista, -
jotta sinä ja rakkaasi olisitte valmiita.
Sotia, väkivaltaa, luonnonkatastrofeja, talouskriisejä
Pat ja Gordon Robertson opettavat ajan merkeistä.
Jeesus opetti, ettei kukaan tiedä Hänen paluunsa ajankohtaa, -
mutta meidän tulee olla valmiita.
Englanninkielinen DVD-julkaisu on saatavana nyt.
Haitin maanjäristyksestä on kulunut kaksi vuotta.
Hallintorakennukset, kirkot ja kodit ovat yhä raunioina.
Yhdysvallat antoi jälleenrakennus- työhön miljardeja dollareita.
Silti sadat tuhannet ihmiset asuvat yhä telttakylissä.
Avustuksista puolet on käyttämättä.
Hallituksen epävakaus hidastaa jälleenrakennustöitä.
Keskustelin CBN:n avustusprojektin johtajan kanssa Haitin tilanteesta.
Vieraanani on Operaatio Siunauksen Haitin-työn johtaja David Darg.
Hän asuu perheineen Haitilla.
Olimme Haitilla vain muutamia tunteja maanjäristyksen jälkeen.
Näimme tuhot omin silmin.
Kuolonuhreja oli paljon. Monet menettivät kotinsa ja elantonsa.
Mikä on Haitin tilanne nyt?
Kaikista vaikeuksista huolimatta on menty eteenpäin.
Haitilla on ollut ongelmia vuosikymmenien ajan.
Maanjäristys vain pahensi haitilaisten kurjuutta.
On palattu tilanteeseen, jossa Haiti oli ennen maanjäristystä.
100 000 - 200 000 ihmistä asuu yhä telttakylissä.
Muuten Port-au-Prince ja Haiti ovat palanneet lähes ennalleen.
Ennen maanjäristystä tilanne ei ollut kovin hyvä.
Tilastotiedot kertoivat karua lukuaan.
Haitille on lähetetty avustuksina yli 2 miljardia dollaria.
Silti sadat tuhannet asuvat yhä teltoissa.
Miten se on mahdollista?
Kehitys on ollut hidasta.
Maan hallitus on heikko. Avustukset eivät ole menneet perille.
Mikä siihen on syynä?
Kansainvälinen byrokratia viivästyttää avun perillemenoa.
Pienillä avustusjärjestöillä on ollut valtava merkitys.
Operaatio Siunaus on toimittanut ruoka-apua.
Nyt olemme panostaneet kehitysapuun.
Luomme työpaikkoja etenkin kalatalouden toimialoille.
Kyse on siis merkittävästä avusta.
Saimme todistaa herätystä teltta- kylissä heti katastrofin jälkeen.
Kaikesta ahdingosta huolimatta -
haitilaiset kääntyvät Jumalan puoleen ja tunnustavat, -
että Häneltä tulevat lohdutus ja apu.
Usko vahvistuu, kun kohtaamme haasteita.
Haitilla elämä on ollut haasteellista pitkään.
Heidän uskonsa on syvää.
Olin kirkon tilaisuudessa vastaanottamassa uutta vuotta.
Siellä ei juhlittu, vaan rukoiltiin palavasti aamuun asti.
Haitilaisilla on palava usko ja henki. He ovat vahvoja.
He ovat kovia tekemään työtä. He voittavat vielä vaikeudet.
Myös sinä olet omistautunut ja ahkera.
Kiitos Operaatio Siunaukselle kaikesta avusta Haitilla.
Operaatio Siunaus -järjestön työstä voi lukea kotisivuiltamme.
Seuraavaksi kuulemme, miten Herra koskettaa haitilaisten sydämiä.
Nuorukainen kertoo, miten Jumala toi avun maanjäristyksen kautta.
CBN-kanavan kotisivut ovat nyt helppokäyttöisemmät.
Sivut ovat selkeät.
Tieto avautuu nopeammin.
Kaikki kiinnostava on yhden napsautuksen päässä.
Kotisivuilta löytyvät helposti Klubi 700 -ohjelman jutut, -
musiikkivieraat, foorumi ja erikoissivut.
Sivustosta voi nauttia jokainen.
Suuria asioita tapahtuu, kun toimimme yhdessä.
Haluamme kiittää tuhansia, jotka ovat ryhtyneet kumppaniksemme.
Kuukausilahjoituksilla autetaan hädänalaisia, -
parannetaan sairaita, ruokitaan nälkäisiä, -
ja julistetaan evankeliumia USA:ssa ja maailmalla.
Kuukausilahjoittajat tuovat apua ja toivoa.
Jesana asui slummissa. Hän ansaitsi 2 dollaria päivässä.
Kumppaniemme tuen avulla hän sai vuohia ja paremman toimeentulon.
Jesanan lapsenlapset saivat koulutarvikkeita.
Ryhdy kuukausilahjoittajaksi.
Miljoonat saavat tuntea Jeesuksen rakkauden ja pelastavan voiman -
kumppaniemme tuen ansiosta.
Signs of the Times -DVD-julkaisu -
opettaa Kristuksen paluuta edeltävistä tapahtumista, -
ylöstempauksesta, nykyteknologian suhteesta Raamattuun, -
antikristuksesta ja Israelin merkityksestä.
Elä Herramme Jeesuksen paluun iloisessa odotuksessa!
Englanninkielinen julkaisu on saatavana nyt.
Monet haitilaiset elivät ahdingossa jo ennen tuhoisaa maanjäristystä.
Monilla ei ollut ruokaa eikä asuntoa, -
saati sitten pääsyä erikoissairaanhoitoon.
Maanjäristys teki miljoonien elämästä entistä vaikeampaa.
Erään nuoren miehen elämä muuttui kuitenkin parempaan suuntaan.
Efrem Graham toimittaa.
Moni haitilainen pitää maanjäristystä ajanlaskun jakajana.
Kaksi vuotta ennen maanjäristystä -
vakava sydänsairaus haittasi 16- vuotiaan David Senatusin elämää.
En saanut pelata muiden kanssa. Pyysin Jumalalta apua.
Haitilaislasten toivo -järjestön Debbie Vanderbeek -
yritti hakea apua Davidille.
Davidilla on kauniit silmät ja hymy.
David tarvitsi avosydänleikkausta.
Siihen ei ollut valmiuksia Haitilla.
Haimme hänelle matkustuslupaa lääkärinhoitoon ulkomaille.
Piti etsiä sairaala ja lääkäri, jotka ottaisivat hänet vastaan.
Arkansas'n lastensairaalan lääkäri suostui leikkaamaan, -
mutta paperityöt ja matka- järjestelyt viivästyttivät lähtöä.
Sitten iski maanjäristys.
Olin nukkumassa, kun maanjäristys alkoi.
Menin ulos. Joka talo oli romahtanut. Löin pääni.
David loukkaantui maanjäristyksessä.
Vanhemmat olivat huolissaan. Hän oli menettänyt paljon verta.
Senatusin perheen talo sortui.
Kymmenen kuukauden ajan tämä teltta oli heidän kotinsa.
Olimme jo epätoivoisia. David tarvitsi hoitoa pikaisesti.
Debbie sai odottamattoman puhelun. Soittaja oli vapaaehtoistyöntekijä.
Tämä lennätti Haitille hätäaputarvikkeita.
Olimme saaneet Debbien tilaamat lääkintätarvikkeet.
Tarvitsimme Debbieltä valtakirjan, jotta pystymme tuomaan tarvikkeet.
Debbie ihmetteli, ettei hän ole tilannut mitään tarvikkeita.
Hän kysyi, onko meillä valmiudet sairaankuljetukseen.
Hän sanoi: "Voin hakea hänet tänään."
Ajattelin: "Älä vitsaile."
Kahdeksan tunnin kuluttua David oli matkalla Yhdysvaltoihin.
Hän sai ohjata konetta hetken.
Pelkäsin kuollakseni. En ollut aiemmin matkustanut lentokoneessa.
Sitten pääsin ohjaamoon ja sain ruokaa. Oloni parantui.
Leikkausarpi rinnassa vetää Davidin huulen hymyyn.
Hänen perheensä kiittää Jumalaa myös maanjäristyksestä.
Olemme iloisia, kun näemme, että David käy koulua normaalisti.
Vaimoni on iloinen, että David on tervehtynyt.
Tämä on meille siunaus.
Ilman maanjäristystä emme olisi saaneet Davidille matkustuslupaa.
Mikään ei olisi mennyt, niin kuin se nyt meni.
Joutuisimme yhä tekemään paperitöitä.
Lopulta odottamaton soittokin selvisi.
Kävi ilmi, että tarvikkeet kuuluivat eri järjestölle.
Erehdys oli vastaus lapsen rukoukseen.
Haluaisin mennä USA:han kiittämään lääkäreitä ja muita auttajia.
Efrem Graham, CBN News, Port-au-Prince, Haiti
Ensiksi Haitista näkee vain tuhot ja haasteet.
Maa on kuitenkin muuttunut kahden kuluneen vuoden aikana.
Kun näkee, miten onnelliselta David näyttää nyt, -
tietää, että kaikki kääntyy parhaaksi.
Elämme epävarmuuden ajassa. On sotien melskettä ja sanomia sodista
On talouskriisejä, luonnon- katastrofeja ja nälänhätää.
Onko aikamme uutisotsikot kirjoitettu tuhansia vuosia sitten?
Ovatko ne profeettojen ennustamia lopunaikojen merkkejä?
Miten kaikki päättyy?
Signs of the Times -DVD-julkaisu -
sisältää Pat ja Gordon Robertsonin opetusta lopunajoista.
Opetuksessa kerrotaan Jeesuksen paluuta edeltävistä tapahtumista, -
ylöstempauksesta, antikristuksesta ja Israelin merkityksestä.
Haluan sinun ymmärtävän Raamatun opetuksia lopunajoista, -
jotta sinä ja rakkaasi olisitte valmiita.
Sotaa, väkivaltaa, luonnon- katastrofeja ja talouskriisejä
Pat ja Gordon Robertson opettavat ajan merkeistä.
Jeesus opetti, ettei kukaan tiedä Hänen paluunsa ajankohtaa, -
mutta meidän tulee olla valmiita.
Englanninkielinen DVD-julkaisu on saatavana nyt.
Christian World News on ikkuna maailmanlaajaan seurakuntaan.
Kertomuksia herätyksestä
Vainosta
Kristittyjen johtajien vaikutuksesta
Seuraa uutisohjelmaamme.
Turistit voivat kulkea Jeesuksen jalanjälkiä Israelissa.
Julie Stahl vie meidät evankeliumin reitille.
Reitti alkaa Jyrkännevuorelta Nasaretin lähistöltä.
Evankeliumin reitti esittelee Jeesuksen ajan luontoa, -
topografiaa sekä kasvi- ja eläinkuntaa.
Kulkija näkee sen, mitä Jeesus näki matkalla Nasaretista Kapernaumiin.
Eyal Carlinin mukaan reitti soveltuu monenlaiseen käyttöön.
Reittiä voi kulkea jalan, polkupyörällä ja hevosella.
Reitti on helppokulkuinen.
60 kilometrin pituinen Evankeliumin reitti -
kulkee paikoilla, joilla Jeesus liikkui.
Merkitylle reitille pääsee monista eri paikoista.
Kristityt latinalaisesta Amerikasta lähtivät hiljattain reitille.
Näköalat ovat kauniit.
Ympärillämme on vuoria.
Näemme vuoren, jolla Jeesus piti vuorisaarnan.
Oscar Merlon ryhmä on innoissaan reitistä.
On upeaa olla paikan päällä. Alueen historia ja kulttuuri ovat rikasta.
Jeesus saattoi seistä tässä. Sen ajatteleminen vahvistaa uskoa.
Israelin matkailuministeri odottaa, että reitti antaa alueelle nostetta
Odotamme, että reitti tuo alueelle 200 000 uutta kävijää.
Reitti päättyy Kapernaumiin, jossa Jeesus asui Genesaretin rannalla.
Uskon, että myös israelilaiset löytävät reitin.
Joku saa vahvistusta uskoon, toinen taas nauttii kauniista maisemista.
Kapernaumista voi lähteä laivalla järvelle ihailemaan auringonlaskua.
Julie Stahl, CBN News, Kapernaum, Israel
Toivottavasti tämänkertainen uutisohjelma on ollut siunaukseksi.
Joko aika meni näin pian?
Ensi viikkoon. Näkemiin. Kiitos seurasta. Siunausta!
Suomennos: Marianne Tenetz